(1863) Daer saghic enen clerc bescoren ; Dandere waren leeke verloren , Ende some warent wijf , Die euwelike daer bleven keytijf .Doe quamen up genen putte viande , Die van ghenen stinckende brande Uten nesegaten ende uten ogen Bliesen , die te mi waert vloghen , Ende wilden mi trecken met haren haken , Maer sine conden mi niet genaken .Doe quam mijn leeder , diese verdreef Metter claerheit , datter geen en bleef .